Akademický senát

Slovenskej technickej univerzity v Bratislave

13. 03. 2017

**Návrh na vydanie predchádzajúceho písomného súhlasu**

**na prevod nehnuteľnosti vo vlastníctve STU**

**v obci Nižná Boca**

Predkladá: **prof. Ing. Robert Redhammer, PhD.**

rektor

Vypracoval: **JUDr. Marcel Michalička**

právny a organizačný útvar

Zdôvodnenie: Postup v zmysle ustanovenia § 13 ods. 1 písm. c) zákona č. 176/2004 Z. z. o nakladaní s majetkom verejnoprávnych inštitúcií a o zmene zákona Národnej rady Slovenskej republiky č. 259/1993 Z. z. o Slovenskej lesníckej komore v znení zákona č. 464/2002 Z. z. v znení neskorších predpisov, a to v rozsahu všetkých právnych úkonov uvedených v tomto ustanovení.

Návrh uznesenia: Akademický senát Slovenskej technickej univerzity v Bratislave dáva predchádzajúci písomný súhlas s prevodom nehnuteľnosti vo vlastníctve Slovenskej technickej univerzity v Bratislave zapísanej na LV č. 283 vedenom Okresným úradom Liptovský Mikuláš, katastrálny odbor, pre okres Liptovský Mikuláš, obec a k. ú. Nižná Boca - parc. č. 311/2 a odporúča materiál predložiť na vyjadrenie prechádzajúceho písomného súhlasu Správnej rade STU.

**Dôvodová správa**

1. Predchádzajúci písomný súhlas sa týka nehnuteľnej veci vo vlastníctve Slovenskej technickej univerzity v Bratislave (ďalej len „STU“) a v užívaní Stavebnej fakulty STU, a to:

nehnuteľnosti zapísanej na LV č. 283 vedenom Okresným úradom Liptovský Mikuláš, katastrálny odbor, pre okres Liptovský Mikuláš, obec a k. ú. Nižná Boca ako: parcela reg. „C“ evidovaná na katastrálnej mape ako parc. č. **311/2** – zastavané plochy a nádvoria o celkovej výmere 12 m2

(ďalej len „nehnuteľnosť“)

(príloha č. 1).

1. Dňa 04.11.2016 vydal dekan Stavebnej fakulty STU návrh na rozhodnutie rektora o nepotrebnosti nehnuteľnosti (ďalej len „návrh dekana“) – príloha č. 2.
2. Návrhu dekana predchádzalo ponukové konanie, ktoré bolo neúspešné vzhľadom na skutočnosť, že žiadna z oslovených súčastí STU neprejavila záujem o užívanie nehnuteľnosti.
3. Návrh dekana bol prerokovaný a odsúhlasený vo vedení STU dňa 09.11.2016.
4. Na základe odsúhlasenia návrhu dekana vo vedení STU vydal rektor Rozhodnutie o nepotrebnosti nehnuteľnosti reg. č.: sekr./242/25832/2016 zo dňa 10.11.2016 (príloha č. 3).
5. Akademický senát Stavebnej fakulty STU prerokoval návrh rektora na prevod nehnuteľnosti na zasadnutí dňa 16.12.2016 a uznesením č. 29 AS/16 vyjadril súhlas s jeho predložením Akademickému senátu STU (príloha č. 4).